Eystein Aslaksson

Eystein Aslaksson (født ca. 1337, død 1407) var biskop i Oslo. Han er for historikere særlig kjent for Biskop Eysteins jordebok, en fortegnelse over kirkens eiendommer på Østlandet.Arkivverkets omtale av Biskop Eysteins jordebok

Eystein var sønn av Aslak Steinarsson, og slekta har tradisjonelt vært knyttet til gården Skåne i Nykirke sogn i Borre. Han var kannik (fra 1367) og prost i Oslo, og ble i 1385 valgt til biskop der. Våren 1386 ble han viet og innsatt i embetet av pave Urban VI.

Som biskop var han medlem av riksrådet. I 1388 var han med på å velge dronning Margrete til norsk riksforstander, og året etter var han med på å krone Erik av Pommern til norsk konge.Norgeshistorie.no, Hans Jacob Orning, «Etter pesten» Han deltok ikke på det som i ettertiden står som det viktigste møtet i riksrådet i hans tid, møtet i Kalmar der Kalmarunionen ble vedtatt i 1397. 

I 1405 ble han sendt til England for å forhandle om ekteskap mellom Erik av Pommern og Filippa av Lancaster. Han holdt en preken på latin for den engelske kongen, og ble rost for denne.Berggrav, Eivind: «Oslos bisperekke» i Oslo bispedømme 900 år, Universitetsforlaget 1974

 Referanser 

 Eksterne lenker 
 Øystein Aslaksson hos Norsk biografisk leksikon

Kategori:Norske katolske biskoper
Kategori:Biskoper i Oslo bispedømme
Kategori:Norske riksråder